‘ઉડતા પંજાબ’નાં નિર્માતાઓએ શુક્રવારે ફિલ્મમાંથી એક દૃશ્ય કાઢી નાખવાની સંમતિ દર્શાવી છે. ફિલ્મનો હીરો જમા થયેલી ભીડની સામે પેશાબ કરે છે એ દૃશ્ય કાઢી નાંખવાનું સેન્સર બોર્ડે જણાવતા નિર્માતા તૈયાર થયા હતા. જોકે, સાથોસાથ હાઈ કોર્ટે ફિલ્મ ઉદ્યોગના સર્જનાત્મક વ્યક્તિઓની વધુ પડતી ટીકાત્મક આલોચના ન કરવી, એવું સેન્સર બોર્ડને સુચન આપ્યું હતું. સેન્ટ્રલ બોર્ડ ઓફ ફિલ્મ સર્ટિફિકેશન દ્વારા ફિલ્મ 'ઉડતા પંજાબ'માંથી આ દૃશ્ય કાઢી નાખવાનું જણાવતા હાઈ કોર્ટે તેની સાથે સંમત થઈ હતી. જોકે, ડ્રગ આધારિત આ ફિલ્મમાંથી પંજાબ અંગેનો ઉલ્લેખ કાઢી નાખવા હાઈ કોર્ટે મંજૂરી આપી નહોતી.